kardosdrur/scandi-wiki huggingface dataset:
Glen Benton

Glen Benton (født den 21. september 1967) er en amerikansk musiker, bedst kendt for sin position som vokalist og bassist i dødsmetal-bandet Deicide, selvom han ikke bryder sig om at bruge "dødsmetal" terminologien. Han er også studievokalist for Vital Remains, og har også optrådt med dem til nogle få lejligheder.

Diskografi

Med Deicide 
 Som Amon; Feasting the Beast demo (1987)
 Som Amon; Sacrificial demo (1989)
 Deicide (1990)
 Legion (1992)
 Amon: Feasting the Beast compilation (1993)
 Once Upon the Cross (1995)
 Serpents of the Light (1997)
 When Satan Lives live album (1998)
 Insineratehymn (2000)
 In Torment in Hell (2001)
 The Best of Deicide compilation (2003)
 Scars of the Crucifix (2004)
 When London Burns DVD (2006)
 The Stench of Redemption (2006)
 Doomsday L.A. live EP/DVD (2007)
 Till Death Do Us Part (2008)

Med Vital Remains 
 Dechristianize (2003)
 Icons of Evil (2007)

 Fodnoter 

 Eksterne henvisninger 
 Deicide – Officiel hjemmeside 
 
 Deicide: sons of Satan, The Metal Forge''
 Cruciblekk's Chronicles cruciblekkschronicles.cjb 

Bassister fra USA
Utrecht (flertydig)

Utrecht har flere betydning:
 Utrecht – by i Nederland
 Utrecht (provins) – provins i Nederland
 FC Utrecht – fodboldklub i Nederland
 Utrecht Livsforsikring – dansk forsikringsselskab, i 1996 opkøbt af Alm. Brand
Netarkivet

Netarkivet et navnet på det danske webarkiv, som opbygges af Det Kgl. Bibliotek - Aarhus og Det Kgl. Bibliotek - København som et led i pligtafleveringen i Danmark, bestemt ved Lov nr. 1439 af 22. december 2004. Formålet er bevare også denne del af den danske kulturarv.

Siden 1. juli 2005, hvor en ny pligtafleveringslov trådte i kraft, har de to biblioteker indsamlet og bevaret den danske del af internettet, som er offentligt tilgængeligt. 

Materiale, som offentliggøres i elektroniske kommunikationsnet, anses som dansk, når det offentliggøres fra internet-domæner og lignende, der særligt er tildelt Danmark (for tiden .dk domænet)
eller når det offentliggøres fra andre internet-domæner og lignende og er rettet mod et publikum
i Danmark.

Der indsamles efter flere strategier, dels bredt, hvor der et mindre antal gange om året tages et tværsnit af den danske del af nettet, dels mere selektivt hvor et mindre antal danske mere dynamiske websteder tages med en daglig eller ugentlig frekvens. Det drejer sig typisk om nyhedsmedier. Endelig indsamles tematisk i forbindelse med begivenheder, som dels genererer nye websteder dels refereres fra et stort antal eksisterende websteder.    

Der er adgang til det indsamlede materiale for forskere efter ansøgning.

Den software, som er udviklet for at administere indsamlingen, er frigivet i open source under navnet NetarchiveSuite og kan findes via netarkivets hjemmeside.

Bibliotekerne bag arkivet indgår i et internationalt netværk af biblioteker og arkiver, som alle er involveret i webarkivering, International Internet Preservation Consortium (IIPC).

Eksterne henvisninger  
 International Internet Preservation Consortium, IIPC
 Netarkivets hjemmeside 
 Open source softwaren NetarchiveSuite
 Pligtafleveringsloven
 Distribueret digital bevaring – en referenceramme 

Netdatabaser
Det Kongelige Bibliotek
Danmarks arkiver og arkivalier
Samlinger på Det Kgl. Bibliotek
Digital bevaring
Rågelunde

Rågelunde er en landsby på det sydøstlige Lolland nord for Nysted, sammenbygget med nabobyen Kettinge. Byens navn betyder ”den lille skov med råger”. Området omkring de 2 byer er i dag karakteriseret af en masse tømte grusgrave. 

Der omtales en skole i Rågelunde allerede i 1676. Midtvejs mellem Kettinge og Rågelunde lå den tidligere rytterskole, bygget ca. 1722, den var i brug frem til 1914 da den blev afløst af en ny skole i Kettinge stationsby. Der blev bygget et nyt hus på fundamentet, men det er nu igen erstattet af en privat bolig. 

Ca. 1971 blev der anlagt en ny landevej på det sidste åbne stykke mellem byerne.

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Kettinge-Bregninge sognekommune, Nysted Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Kettinge-Bregninge pastorat, Kettinge Sogn

Galleri

Eksterne henvisninger 

Trap Danmark (1955)
Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Joseph P. Kennedy, Jr.

Joseph Patrick Kennedy, Jr. (født 28. juli 1915, død 12. august 1944) var Joseph P. Kennedy, Sr.'s ældste søn og bror til præsident John F. Kennedy. Han var en amerikansk krigshelt og omkom i kamp under 2. verdenskrig.

Eksterne henvisninger 

Militærfolk fra USA
Militærfolk faldet i kamp
Ingrid Larsen (udspringer)

Ingrid Larsen gift Sabroe (født 12. juli 1912 i Rudkøbing, død 18. februar 1997) , var en dansk udspringer. Kåret som Årets fund 1931 og blev dansk mester samme år. Hun deltog i de Olympiske lege 1932 i Los Angeles, hvor det blev til en 8. plads på 3 meter og en 5. plads på 10 meter. Gift med redaktør og revydirektør Povl Arthur Sabroe.

Hun er mor til Morten Sabroe, der har udgivet den selvbiografiske bog DU SOM ER I HIMLEN () om hende og sit forhold til hende.

Eksterne henvisninger

Kilder 

Udspringere fra Danmark
Personer fra Rudkøbing
Danskere i 1900-tallet
Årets fund i dansk idræt
Digital bevaring

Ved digital bevaring forstås det at sikre vedvarende adgang til digital information på tværs af skiftende teknologier (lagringsmedier, dataformater og programmer til adgang) over tid. Adgang betyder i denne sammenhæng både, at data er fejlfrit opbevaret, og at de kan fortolkes af kommende brugergrupper i et langtidsperspektiv, dvs. ikke bare 5 eller ti år, men nærmere de næste 100 år. Digital bevaring er en opgave med mange forskellige aspekter, hvor der ikke findes færdige løsninger og svar på nuværende tidspunkt.  Digital bevaring er ikke det samme som en backup. 

Der er grundlæggende to hovedaktiviteter, som begge skal gennemføres, for at man kan tale om digital bevaring:

 Man skal gennemføre en bitbevaring, dvs. at man skal bevare den helt korrekte sekvens af 0'er og 1'taller for eftertiden
 Man skal gennemføre en logisk bevaring, dvs. at man løbende i al fremtid skal have metoder til at omforme filerne til noget, der er forståeligt for mennesker. Det sidste kan grundlæggende ske ud fra tre forskellige bevaringsstrategier:
 Den museale, hvor man forsøger at gemme den oprindelige hardware og software i form af de elektroniske læseapparater, der løbende udvikles til formålet. Den museale strategi er dog ikke særlig langtidsholdbar, da det er svært at blive ved med at skaffe reservedele til og vedligeholde den oprindelige hardware, ligesom softwaren i form af både operativsystemer, programmer og data kan blive skadet over tid. 
 Migrering, også kaldet formatkonvertering, hvor man sikrer, at man til stadighed har materialet i en form, som kan fortolkes med de til enhver tid gængse læseapparater/fortolkere. Ved formatkonvertering er der en risiko for at man mister noget – typisk ikke noget der har med dokumentets intellektuelle indhold at gøre, men f.eks. noget der kan knytte sig til det funktionelle, som look-and-feel. Formatkonvertering er lettest at gå til, fordi man kan påbegynde opgaven med det samme for de formater, hvor man kender en farbar løsning. 
 Emulering, hvor man enten i software eller i hardware sikrer en emulering af de oprindelige omgivelser, således at man ved afspilning af programmer på de originale data kan genskabe den oprindelige oplevelse. Emulering er vanskeligst at gå til, fordi man skal løse alle udfordringerne som et samlet hele. 

I Danmark findes der enheder bl.a. på Det Kgl. Bibliotek, som er et resultat af en fusion mellem Statsbiblioteket og Det Kongelige Bibliotek pr. 1.1.2017, og i Rigsarkivet, frem til 1.10.2014 kaldet Statens Arkiver, som  specifikt arbejder med disse problemstillinger.

Eksterne henvisninger 
 digitalbevaring.dk 

Det Kongelige Bibliotek
Det Kgl. Bibliotek
Emma Geller-Green

Emma Geller-Green er Ross' og Rachels barn i tv-serien Friends.

Emma bliver "dannet" da Rachel og Ross havde sex. Kondomet som de brugte var kun 97% sikkert, hvilket senere får Ross til at ringe og klage til kondomselskabet. Få uger efter skal Monica og Chandler giftes og da tager Rachel en graviditetstest, hvorefter hun opdager at hun er gravid. Pheobe finder også ud af dette og lader som om at hun er gravid, hvilket ender med at Joey frier til hende, da han nægter at lade en enlig mor i stikken. Monica får senere at vide om Rachels graviditet til brylluppet, da Rachel nægter at drikke champagne. Rachel tager endnu en graviditetstest som Monicas bryllupsgave.

Under den første del af Rachels graviditet bor hun hos Joey, men senere flytter hun ind hos Ross, da han føler at han går glip af vigtige dele af graviditeten. 

Ross og Rachel havde fundet mange forskellige navne til deres lille pige men de passer ikke til hende, så Monica giver Rachel det navn som hun selv ville have givet sin første lille pige, altså navnet Emma.

Et-års fødseldag 
Ved Emmas et-års fødseldag sover hun, mens alle gæster venter utålmodigt. Monica og Chandler brokker sig over, ikke at kunne komme på weekendophold i Vermont, for at få gnisten tilbage i deres forhold. Joey har ikke købt en gave og finder på at lave en dramatisk fremføring af en af Emmas bøger, mens Pheobe har skrevet en sang, der lyder: 

"Happy birthday Emma, 
Your name puts me in a dilemma,
'cause nothing realy tunnes om Emma,
Maybe the achtor Richard Crena,
He played for officer in Rambo,
Happy birthday Emma!"

Samtidig finder Rachel ud af, at den kage hun har kørt langt for at hente, ikke ligner en kanin med Emmas ansigt på, men en penis med Emmas ansigt på. Rachel låner Monicas bil for at hente en ny kage, men Rachel bliver taget i at kører for stærkt og har glemt sit kørekort, så Ross må hente hende. På vej tilbage til Manhattan fortæller Rachel, hvor fantastisk en fødselsdag hun havde forstillet sig. Ross laver heldigvis kagen om til en kanin og selvom Ross' forældre er taget hjem, da de kommer tilbage, får Rachel netop den fødselsdag hun ville holde for Emma.

Figurer fra Venner
Haydnpark

Haydnpark er et parkanlæg i Østrigs hovedstad Wien i bydelen 12. Bezirk, Meidling. Parken blev anlagt i 1926 på resterne af den lukkede kirkegård Hundsturmer Friedhof, der blev nedlagt, da man anlagde Wiener Zentralfriedhof i 1874. Navnet på parken er en erindring om komponisten Joseph Haydn, der blev begravet på den oprindelige kirkegård.

Haydnpark har et areal på ca. 26.500 m² på grænsen til bydelen 5. Bezirk, Margareten.

Historie 

Hundsturmer Friedhof blev etableret i 1784, som en følge af kejser Joseph II.'s reformer, der i Østrig skabte overgangen til oplysningstiden. Joseph II. havde bestemt, at kirkegårde ikke måtte findes indenfor Wiens bymure, og derfor anlagde man fem nye kirkegårde, hvoraf Hundsturmer var den ene af dem. De øvrige var Sankt Marxer Friedhof, Matzleinsdorfer Friedhof, Währinger Friedhof og Schmelzer Friedhof. Navnet fik Hundsturmer Friedhof fra den by uden for Wien, hvor den blev placeret, og navnet benyttes fortsat om bydelen indenfor 12. Bezirk. Med sine 31.000 m² var den i 1783 etablerede kirkegård den mindste af de nye kirkegårde.

I 1848 blev kirkegården midtpunkt i kampene under Wiener Oktoberrevolutionen på grund af dens strategiske placerig umiddelbart ved Wiens forsvarlinje ved Gürtel (Linienwall).

Biedermeier-stilen var udpræget på Hundsturmer Friedhof. Sammen med prægtige empiregravstene og stenengle fandtes mange grave fra højtstående borgere, hvilket gav sig udtryk i mange specielle gravstensindskrifter.

Kendte begravede 
Den vel mest prominente begravede på Hundsturmer Friedhof er Joseph Haydn, der døde den 31. maj 1809 og allerede blev bisat på den lille kirkegård dagen efter. Det var ikke muligt at give Haydn en pompøs begravelse, da franske tropper under Napoleon havde besat Wien på dette tidspunkt. 

Andre kendte personligheder, der var begravet på Hundturmer Friedhof, var malerne Jakob Gauermann og Josef Danhauser. Disse blev senere overført til æresgrave på Wiener Zentralfriedhof.

Forvandlingen til Haydnpark 

Åbningen af Zentralfriedhof i 1874 var samtidig også enden på de fem gamle kirkegårde, og Hundturmer Friedhof blev således nedlagt. I de følgende årtier tog udvidelsen af Wien til gennem nedlæggelsen af den gamle forsvarslinje, udbygningen af Gürtelstraße og indlemmelsen af forstæderne. I 1926 anlagde man et nyt stort boligbyggeri Reumannhof, og man omformede så den gamle kirkegård til en rekreativ park med et (ikke længere eksisterende) børnebad.

I dag erindrer den delvis bevarede gravsten fra 1814 om såvel Joseph Haydn med indskriften Non omnis moriar ("Jeg dør ikke helt") som at dette en gang var en kirkegård.

Den offentlige park vedligeholdes af Wiens parkforvaltning. Indenfor parken findes et 7.500 m² stort ungdomssportsanlæg til sportsarterne håndbold, volleyball og atletik.

Parker i Wien
Kirkegårde i Wien
H.D. Kloppenborg-Skrumsager

Hans Didrik Kloppenborg-Skrumsager (født 2. juli 1868 på Bennetgård i Københoved, død 3. oktober 1930 smst) var en dansk politiker og gårdejer.

Han var søn af gårdejer Jørgen N.H. Skrumsager og hustru Ane Marie f. Kloppenborg og barnebarn af H.D. Kloppenborg.

Han var elev på Askov Højskole, Tune Landbrugsskole og Borups Højskole i København.

Kloppenborg-Skrumsager var i perioden 1908-1918 medlem af landdagen i Kiel og i perioden efter Genforeningen 1920-1928 var han medlem af Landstinget for Venstre. Indtil 1922 sad han i Haderslev Amtsråd. I forbindelse med diskussionen om grænsedragningen gik Kloppenborg-Skrumsager stærkt ind for Flensborg-linjen.

H.D Kloppenborg-Skrumsager gav 10.000 kr til opførelsen af en mere solid bro over Kongeåen end den ældre spinkle træbro, Frihedsbroen.

Han var Kommandør af 2. grad af Dannebrog og formand i repræsentantskabet for den vest- og sønderjyske kreditforening. Han er portrætteret af Harald Slott-Møller og Franciska Clausen.

Kilde 
 Kloppenborg-Skrumsager, H.D., 1868-1930, landdagsmand
 Kraks Blaa Bog 1929

Eksterne henvisninger 
 

Landstingsmedlemmer i 1920'erne
Landstingsmedlemmer fra Venstre
Personer fra Sønderjylland (i Danmark)
Amtsrådsmedlemmer fra Venstre
Kommandører af Dannebrog
Personer i Kraks Blå Bog (afdøde)
Politikere fra Det Tyske Kejserrige
Kloppenborg

Der findes flere personer med dette navn:

 H. D. Kloppenborg Skrumsager – født 1868, dansk politiker og gårdejer.
 H. D. Kloppenborg – født 1802, sønderjysk storbonde.
Nukâka Coster-Waldau

Nukâka Coster-Waldau (født Sascha Nukâka Motzfeldt; 23. februar 1971) er en grønlandsk sanger og skuespiller.

Hun er skuespilleruddannet fra Statens Teaterskole i København i 2005.

Andre aktiviteter 
I 1990 var hun Grønlands kandidat i skønhedskonkurrencen Miss Universe.

Nukâka deltog i 2020 i sæson 17 af Vild med dans. Hun dansede med den professionelle danser Silas Holst. Parret indtog tredjepladsen i konkurrencen.

Privatliv 
Hendes far er den fremtrædende grønlandske politiker Josef Motzfeldt.
Siden 1998 har hun været gift med skuespilleren Nikolaj Coster-Waldau. Sammen har de 2 børn.

Filmografi

Film 
 Lysets hjerte (1998)
 Vildspor (1998)
 Himmerland (2008)
 Eksperimentet (2010)
 Det grå guld (2012)
 Lykkelænder (2018)
 Familien Addams (2019)

Tv-serier 
 Forsvar (2003-04)
 Forbrydelsen (2007)
 Ditte & Louise 2 (2016)
 Sygeplejeskolen (2018-2022)
 Agent (2023)

Noter

Eksterne henvisninger 
 

Skuespillere fra Grønland
Personer fra Uummannaq
Stéphane Mallarmé

Stéphane Mallarmé (født 18. marts 1842, død 9. september 1898) var en fransk digter. Han var en af hovedfigurerne i Symbolismen. Der er sat musik til mange af hans digte. Og han har også inspireret Claude Debussys Prélude à l'après-midi d'un faune.
Mallarmés digtning foreslår en stemning, men den fortællende handling er hyppigt fraværende eller vanskelig at finde. Selv det, der nødvendigvis skal forstås, er vanskeligt tilgængeligt og i de almindelige udgaver er der hyppigt en side forklaring til hvert digt. Denne "obscure" poesi blev "opfundet" af Arthur Rimbaud; efter Mallarmé fortsattes den af René Char.

Udvalgt bibliografi 
 L'après-midi d'un faune (1876)
 Les Mots anglais (1878)
 Les Dieux antiques (1879)
 Divagations (1897)
 Un coup de dés jamais n'abolira le hasard (1897, udgivet 1914)
 Poésies (1899, udgivet posthumt)

Eksterne henvisninger 

 Stéphane Mallarmé på Wikisource 
 Stéphane Mallarmé  på Kirjasto.sci.fi 
 Stéphane Mallarmé på Kalliope.org 
 

Digtere fra Frankrig
Franskmænd i 1800-tallet
Personer fra Paris
Djedefre

Den egyptiske farao Djedefre (eller Radjedef) var efterfølgeren og søn af Khufu. Djedefres moder er endnu ukendt. Hans navn betyder "Udholden ligesom Re." Djedefre var den første farao til at benytte titlen Søn af Ra som en del af hans royale skytsånd, hvilket bliver set som en indikation af det voksende popularitet af solens gud Re. 

Han giftede sig med sin (halv-) søster Hetepheres II, hvilket måske har været nødvendigt for at legalisere hans krav på tronen hvis hans moder var en af Khufus mindre betydelige koner. Han havde også en anden kone, Khentetka med hvem han havde (mindst) tre sønner, Setka, Baka og Hernet, og en datter, Neferhetepes. Disse børns identitet er fundet på fragmenter fra statuer, fundet i forberedelses templet nær Djedefres pyramide. Utallige fragmenter af Khentetka var fundet i templet i Abu Rawash. Udgravninger af et fransk hold ledt af Michel Valloggia har tilføjet en anden datter, Hetepheres, og endnu en søn, Nikaudjedefre, til listen.

Referencer 

Faraoer
Tjek fødsels- og dødsår
Personer fra Egypten
Henry Mancini

Enrico 'Henry' Nicola Mancini (født 16. april 1924 i Cleveland, død 14. juni 1994 i Los Angeles) var en amerikansk filmkomponist og orkesterleder, muligvis bedst kendt for musikken til Den lyserøde panter-serie. Han vandt fire Oscars og 72 Grammys.

Udvalgte film 
 Prinsessen holder fridag (1953)
 Uhyret fra den sorte lagune (1954)
 Politiets blinde øje (1958)
 Peter Gunn (1958-61, tv-serie)
 Pigen Holly (1961, Oscar for bedste musik, og Oscar for bedste sang for "Moon River")
 Hektiske dage (1962, Oscar for bedste sang for "Days of Wine and Roses")
 Hatari! (1962)
 Charade (1963)
 Victor/Victoria (1982, Oscar for bedste musik)

Eksterne henvisninger 
 
 

Filmkomponister fra USA
Personer fra Cleveland
Torben Westergaard

Torben Westergaard (9. oktober 1960 i Åbyhøj) er en dansk bassist, komponist, foredragsholder og konservatorieunderviser.

Torben Westergaard er en nysgerrig musiker, som ud over at komponere og spille sin egen musik er optaget af, hvordan musikken kan bruges i et bredere perspektiv, og hvordan kreativitet opstår.

Torben Westergaard har fundet sin særegne lyd i mødet mellem jazz, tango og skandinavisk melankoli, som det bl.a. kan høres på hans to DMA-nominerede albums Tangofied I og II samt i det aktuelle tværkunstneriske samarbejde med forfatter Ursula Andkjær Olsen og mezzosopran Andrea Pellegrini.

Foruden sine egne 12 albums har Torben Westergaard komponeret musik til ensembler, tv-serier, dokumentar- og reklamefilm, og de senere år har han været kapelmester for Søren Kragh-Jacobsen. Torben Westergaards musikalske projekter spænder således bredt og rækker også ud over landets grænser – han har turneret i over 20 lande og spillet sammen med en lang række danske og internationale musikere.

I mange år har Torben Westergaard været en engageret underviser på de danske musikkonservatorier. Undervejs har han uddannet sig inden for teoretisk pædagogik og læreprocesser på Danmarks Pædagogiske Universitet og Aalborg Universitet. Herved har han suppleret sin praktiske erfaring med læring med en voksende forståelse for musikalske kreativitetsprocesser. Det har bl.a. ført til et færdigformuleret, men endnu hjemløst Ph.D.-projekt i samarbejde med kreativitetsforsker Lene Tanggaard, AAU.

Torben Westergaard er desuden oplægsholder ved workshops, hvor han med afsæt i musikken skaber rum for refleksion og inspiration. Som eksempel kan nævnes en workshop om musik og demens, der er ét ud af flere samarbejder med historiefortæller og tegner Carl Quist-Møller.

Diskografi 
 What I Miss (1990)
 Brazilian Heart (1996)
 Coconut International -Edition One Featuring Peaches (2003)
 Flor de Verao Silvana Malta & Dr Bigband – Music by Torben Westergaard (2003), OKTOBER (2006)
 Penelope (2007) 
 Tangofied (2012) 
 Tangofied - special japansk udgivelse (2013) 
 Like Salamanders We Survive (2013) 
 Tangofied II (2014) 
Alle CD’er indeholder udelukkende original-kompositioner.

Mere end 100 originale kompositioner indspillet på CD til dags dato og mere end 500 titler registreret hos KODA.

Eksterne henvisninger 
 Officiel hjemmeside
 https://dk.linkedin.com/in/twestergaard

Musikere fra Danmark
Komponister fra Danmark
Nicolai Biograf og Café

Nicolai Biograf og Café er en art cinema-biograf beliggende i Skolegade i Kolding.

Biografen drives af foreningen FILM6000, der blev oprettet i 1999, og i 2002 opnåede 'art cinema'-støtte fra Det Danske Filminstitut. I 2005 flyttede foreningen ud af Det Lille Teater i Klostergården og om til de nye lokaler i Nicolai-komplekset.

Biografen har to sale med hhv. 81 og 48 pladser.

Referencer

Eksterne henvisninger 
 Hjemmeside 

Biografer i Danmark
Bygninger, konstruktioner og anlæg i Kolding
Kultur i Kolding
Audi V8

Audi V8 blev lavet fra 1988 til 1994, hvorefter den blev afløst af Audi A8. Den var en luksusudgave af Audi 200.

V8-motoren blev lavet i to udgaver: 3,6L "PT" og 4,2L "ABH" og gearkassen kunne leveres i 3 udgaver: Automat, 5 trins & 6 trins. Drivlinien leveres kun med quattro, og det var den første Audi der kunne fås med quattro og automatgearkasse.

Audi,en på billede er som den stod da den blev købt i Tyskland i 2006. Det er org. BBS alufælge i 7 X 16. ET 35 som sidder på.
De blev lavet af BBS specielt til Audi dengang. BBS lavede også fælge til mange andre bilmærker.

Eksterne henvisninger 

V8
Luksusbiler
Biler introduceret i 1988
Biler fra 1980'erne
Biler fra 1990'erne
Bernard Lama

Bernard Lama (født 7. april 1963 i Tours, Frankrig) er en fransk tidligere fodboldspiller, der spillede som målmand i en lang række franske klubber, samt for West Ham United i England. Han spillede desuden for det franske landshold, som han blev både verdensmester og europamester med.

Klubkarriere 
Lama, der startede sin seniorkarriere i 1982, nåede at spille for adskillige franske klubber, men bedst husket er han for sine perioder hos storklubberne Lille OSC og Paris Saint-Germain. Med hovedstadsklubben blev han i 1994 fransk mester, samt pokalvinder i 1993 og 1995. Han forsøgte sig i en enkelt sæson, 1997-98, i England hos West Ham United, men opholdet var ingen succes og Lama vendte hurtigt hjem til Frankrig igen.

Landshold 
Lama nåede gennem sin karriere at spille 44 kampe for Frankrigs landshold, som han debuterede for den 17. februar 1993 i en kamp mod Israel. Han var med i truppen til EM i 1996 i England, hvor han var holdets førstemålmand, en plads han dog mistede til Fabien Barthez efter slutrunden. 

Lama kom dog med til VM i 1998 på hjemmebane, og var som reserve med til at blive verdensmester. Den samme rolle havde han på holdet ved EM i 2000 i Belgien og Holland, hvor franskmændene også tog titlen. Det var sidste gang Lama var inde omkring landsholdet

Trænerkarriere 
Lama var i 2006 i en kort periode træner for Kenyas landshold, et job han blev tildelt den 21. juli 2006. Han sad dog kun på posten i to måneder.

Titler 
Ligue 1
 1994 med Paris Saint-Germain

Coupe de France
 1993 og 1995 med Paris Saint-Germain

Pokalvindernes Europa Cup
 1996 med Paris Saint-Germain

VM i fodbold
 1998 med Frankrigs landshold

EM i fodbold
 2000 med Frankrigs landshold

Eksterne henvisninger 
 

Fodboldspillere fra Frankrig
Fodboldspillere fra SC Abbeville
Fodboldspillere fra Besançon RC
Fodboldspillere fra Lille OSC
Fodboldspillere fra FC Metz
Fodboldspillere fra Stade Brest 29
Fodboldspillere fra RC Lens
Fodboldspillere fra Paris Saint-Germain
Fodboldspillere fra West Ham United F.C.
Fodboldspillere fra Stade Rennais FC
Fodboldtrænere fra Frankrig
Verdensmestre i fodbold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000